Sodba Splošnega sodišča (drugi senat) z dne 10. oktobra 2012 –

Grčija proti Komisiji

(Zadeva T-158/09)

„EKUJS – Jamstveni oddelek – Izdatki, ki so izključeni iz financiranja – Potrditev obračuna plačilnih agencij držav članic v zvezi z izdatki, ki jih financira EKUJS – Malomarnost države članice pri izterjavi neupravičeno izplačanih zneskov – Naložitev finančnih posledic neizterjave državi članici“

1. Kmetijstvo – Skupna kmetijska politika – Financiranje po EKUJS – Načela – Dolžnost skrbnega ravnanja držav članic pri izterjavi nepravilno izplačanih zneskov (člen 10 ES; uredbi Sveta št. 729/70, člen 8(1) in (2), in št. 1290/2005) (Glej točke od 46 do 49.)

2. Akti institucij – Obrazložitev – Obveznost – Obseg – Odločba o potrditvi obračuna izdatkov, ki jih financira EKUJS (člen 296 PDEU) (Glej točke od 56 do 60.)

3. Kmetijstvo – Skupna kmetijska politika – Financiranje po EKUJS – Obveznosti držav članic – Sprejetje ukrepov, ki zagotavljajo pravilnost izdatkov – Obseg (uredbe Sveta št. 729/70, členi 2, 3 in 8(1), št. 1258/1999, členi 2, 3 in 8(1), in št. 1290/2005, člena 3 in 9(1)) (Glej točke od 63 do 65.)

4. Kmetijstvo – EKUJS – Potrditev obračuna – Zavrnitev kritja izdatkov, nastalih na podlagi nepravilnosti pri uporabi ureditve Unije – Nasprotovanje zadevne države članice – Dokazno breme – Razdelitev med Komisijo in državo članico (uredbi Sveta št. 729/70, člen 5(2)(c), in št. 1258/1999, člen 7(4)) (Glej točko 66.)

5. Ničnostna tožba – Pristojnost Sodišča Unije – Sklep Komisije o ukinitvi finančne pomoči Unije – Pristojnost za nadomestitev izpodbijanega sklepa z drugim sklepom ali za spremembo izpodbijanega sklepa – Neobstoj (člen 261 PDEU) (Glej točko 176.)

6. Lastna sredstva Evropske unije – Uredba o zaščiti finančnih interesov Unije – Področje uporabe – Neuporabljivost določb prava Unije za kršitve, ki so posledica ravnanja države članice ali opustitve s strani države članice (Uredba Sveta št. 2988/95) (Glej točko 183.)

7. Pravo Evropske unije – Načela – Varstvo zaupanja v pravo – Pogoji – Jasna zagotovila uprave (Glej točke od 184 do 186.)

8. Kmetijstvo – EKUJS – Potrditev obračuna – Zavrnitev kritja izdatkov, nastalih na podlagi nepravilnosti pri uporabi ureditve Unije – Kršitev načela pravne varnosti – Neobstoj (uredbe Sveta št. 729/70, člena 5(2)(c) in 8(2), št. 1258/1999, člena 7(4), peti pododstavek, in 8(2), in št. 1290/2005, člena 31(4) in (5) ter 32) (Glej točke od 186 do 192.)

9. Kmetijstvo – Skupna kmetijska politika – Financiranje po EKUJS – Postopek za potrditev obračuna – Obveznosti Komisije – Spoštovanje razumnega roka – Merila presoje – Kršitev – Posledice (uredbi Sveta št. 1258/1999, člen 7(4), in št. 1290/2005, člen 31(3)) (Glej točke od 193 do 202.)

Predmet

Predlog za razglasitev ničnosti ali spremembo Odločbe Komisije C(2009) 810 final z dne 13. februarja 2009 o finančnih posledicah v okviru obračuna izdatkov, ki jih financira Jamstveni oddelek Evropskega kmetijskega usmerjevalnega in jamstvenega sklada (EKUJS), v nekaterih primerih nepravilnosti s strani gospodarskih subjektov, v delu, v katerem ta določba izključuje financiranje Skupnosti in Helenski republiki nalaga plačilo zneska v višini 13.348.979,02 EUR.

Izrek

1. Odločba Komisije C(2009) 810 final z dne 13. februarja 2009 o finančnih posledicah v okviru obračuna izdatkov, ki jih financira Jamstveni oddelek Evropskega kmetijskega usmerjevalnega in jamstvenega sklada (EKUJS), v nekaterih primerih nepravilnosti s strani gospodarskih subjektov, se razglasi za nično v delu, v katerem se zaključita spisa EL/1993/01 in EL/1994/031 ter v katerem se Helenski republiki iz tega naslova naloži plačilo zneskov v višini 519.907,00 EUR in 300.914,99 EUR.

2. V preostalem se tožba zavrne.

3. Helenski republiki se naloži plačilo štirih petin njenih stroškov ter štirih petin stroškov Evropske komisije.